AIŠKINAMASIS RAŠTAS

Dėl mokyklinio autobuso perėmimo Molėtų rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise

**1. Parengto tarybos sprendimo projekto tikslai ir uždaviniai**

Nacionalinė švietimo agentūra (toliau–NŠA), vadovaudamasi Lietuvos Respublikos švietimo, mokslo ir sporto ministerijos 2020 m. gegužės 11 d. raštu Nr. SR-2186, atliko viešuosius pirkimus ir nupirko M2 klasės „Mercedes-Benz Sprinter 514CDI“ mokyklinius autobusus, kurie Švietimo, mokslo ir sporto ministro 2020 m. lapkričio 11 d. įsakymu Nr. V-1730 „Dėl mokyklų, kurioms 2020 metais geltonieji autobusai skiriami įgyvendinant Lietuvos Respublikos Vyriausybės 2020 m. gegužės 6 d. nutarimo Nr. 458 „Dėl lėšų skyrimo“ priedo 9.8 papunktį, sąrašų patvirtinimo“ paskirstyti šalies mokykloms.

Molėtų rajono savivaldybei skirtas vienas „Mercedes-Benz Sprinter 514CDI“ mokyklinis autobusas, kuris perduodamas Molėtų r. Giedraičių Antano Jaroševičiaus gimnazijai.

Autobusas Savivaldybei bus perduotas Lietuvos Respublikos Vyriausybės nutarimu.

Turto perdavimo dokumentuose bus nustatytos toliau nurodomos sąlygos ir reikalavimai turto perėmėjams (savivaldybėms) ir atitinkamai vėliau – galutiniams turto naudotojams (mokykloms):

1. turtas turi būti naudojamas tik perdavimo dokumentuose numatytai veiklai(užtikrinti mokinių vežiojimą į mokyklas) vykdyti ir eksploatuojamas pagal paskirtį;
2. turi būti padengtos tiesioginės veiklos (kuro ir vairuotojo darbo užmokesčio išlaidos), būtinos techninės būklės palaikymo (draudimo, techninių apžiūrų, remonto ir kitos) mokyklinių autobusų eksploatavimo išlaidos;
3. turtas negali būti parduotas, perduotas, išnuomotas ar perleistas kitaip naudotis kitiems asmenims arba organizacijoms, nenurodytiems turto perdavimo dokumentuose.

Iki to laiko, kol bus priimtas LR Vyriausybės nutarimas dėl autobusų perdavimo savivaldybėms, NŠA Savivaldybei skirtą autobusą pagal panaudos sutartį laikinai perdavė naudotis Molėtų r. Giedraičių Antano Jaroševičiaus gimnazijai.

 Parengto tarybos sprendimo projekto tikslas – sutikti perimti Molėtų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Mercedes-Benz Sprinter 514CDI“, kurio vieneto įsigijimo (likutinė) vertė su PVM – 43 705,20 Eur, ir perduoti jį Molėtų r. Giedraičių Antano Jaroševičiaus gimnazijai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 6 ir 7 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. Giedraičių Antano Jaroševičiaus gimnazija gavo naują 19 vietų mokyklinį autobusą mokinių atvežimui iš likviduoto Molėtų r. Giedraičių Antano Jaroševičiaus gimnazijos Dubingių pagrindinio ugdymo skyriaus.

Neigiamų pasekmių nenumatoma.

**4. Priemonės sprendimui įgyvendinti**

Pasirašyti turto perėmimo ir perdavimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.